als_Latn dik_Latn sag_Latn
15-vjeçarja bëhet milionere, ja se si
13.03.2015 | 03:11
Noa Mintz është dëshmia që “high tech” nuk është e vetmja rrugë ku mund të bëhen para.
Vetëm 15 vjeçe, kjo “baby” biznesmene nga Nju Jorku, ka transformuar dashurinë e saj për fëmijët në një minierë ari.
Adoleshentja ka krijuar një “perandori” të vogël ekonomike, duke hapur një agjenci që vë në dispozicion 25 kujdestare në kohë të plotë dhe 50 “babysitter” në zonën e Nju Jorkut dhe Hamptonsit.
Noa e ka nisur biznesin e saj tre vjet më parë dhe në pak kohë ka arritur të fitojë 480 mijë dollarë në vit.
Suksesi i ndërmarrjes, shpjegon adoleshentja në karrierë, ka ardhur falë ndryshimit mes çmimeve ekonomike dhe aftësisë për t’u përballur me nevojat e familjeve në momentet më të vështira.
Vajza kishte treguar në një moshë edhe më të vogël, një nuhatje sa i takon biznesit, siç tregon mamaja e saj, Meredith Berkam, ish-gazetare.
“Noa është prej kohësh një biznesmene. Që kur ishte 6-7 vjeçe, kërkonte gjithnjë të hapte ndërmarrje të vogla”, ka thënë mamaja e saj.
als_Latn unk als_Latn als_Latn als_Latn als_Latn als_Latn als_Latn als_Latn